Luister: AGHS-medikasie en die gebruik daarvanAGHS-medikasie en die gebruik daarvan. (Foto: Towfiqu barbhuiya/Unsplash) Die medikasie wat dikwels met aandaggebrek‑hiperaktiwiteitsindroom (AGHS) gepaard gaan, kan ouers laat voel asof hulle skielik in ’n apteek ronddwaal. Dit is egter ’n noodsaaklike hulpmiddel om jou kind met AGHS by te staan. In die derde episode van Maroela Media se podsendingreeks oor aandaggebrek‑hiperaktiwiteitsindroom gesels ons met dr. Jerrie Bezuidenhout, psigiater en direkteur van mediese dienste by Vista Kliniek, oor medikasie vir AGHS en wat gebeur wanneer dit nie reg toegedien word nie. Luister boaan die artikel na die episode en skakel volgende week in wanneer ons met Bezuidenhout oor die onnodige gebruik van AGHS-medikasie gesels.